CELEX: E2017J0011
Language: ro
Date: 2018-06-14 00:00:00
Title: Hotărârea Curții din 14 iunie 2018 în cauza E-11/17 – Autoritatea AELS de Supraveghere/Islanda (Neîndeplinirea de către un stat AELS a obligațiilor care îi revin – Nerespectarea obligației de punere în aplicare – Directiva 2011/61/UE)

15.11.2018   
            
            
               RO
            
            
               Jurnalul Oficial al Uniunii Europene
            
            
               C 414/6
            
         
      HOTĂRÂREA CURȚII
      din 14 iunie 2018
      în cauza E-11/17
      Autoritatea AELS de Supraveghere/Islanda
      
         (Neîndeplinirea de către un stat AELS a obligațiilor care îi revin – Nerespectarea obligației de punere în aplicare – Directiva 2011/61/UE)
      
      (2018/C 414/08)
      În cauza E-11/17, Autoritatea AELS de Supraveghere/Islanda – CERERE de constatare a faptului că Islanda nu și-a îndeplinit obligațiile care îi revin în temeiul actului menționat la punctele 30, 31bb, 31d, 31eb și 31i din anexa IX la Acordul privind Spațiul Economic European [Directiva 2011/61/UE a Parlamentului European și a Consiliului din 8 iunie 2011 privind administratorii fondurilor de investiții alternative și de modificare a Directivelor 2003/41/CE și 2009/65/CE și a Regulamentelor (CE) nr. 1060/2009 și (UE) nr. 1095/2010], astfel cum a fost adaptat prin Protocolul 1 la acord, și în temeiul articolului 7 din acord, prin faptul că nu a adoptat măsurile necesare pentru a pune în aplicare actul în termenul prevăzut și/sau nu a notificat Autorității AELS de Supraveghere măsurile pe care le-a adoptat pentru a pune în aplicare actul menționat, Curtea, alcătuită din Páll Hreinsson, președinte, și Per Christiansen și Bernd Hammermann (judecător raportor), judecători, a emis la 14 iunie 2018 hotărârea al cărei dispozitiv prevede următoarele:
      Curtea:
      
                  1.
               
               
                  Constată că Islanda nu și-a îndeplinit obligațiile care îi revin în temeiul actului menționat la punctele 30, 31bb, 31d, 31eb și 31i din anexa IX la Acordul privind Spațiul Economic European [Directiva 2011/61/UE a Parlamentului European și a Consiliului din 8 iunie 2011 privind administratorii fondurilor de investiții alternative și de modificare a Directivelor 2003/41/CE și 2009/65/CE și a Regulamentelor (CE) nr. 1060/2009 și (UE) nr. 1095/2010], astfel cum a fost adaptat la acord prin Protocolul 1 la acesta și în temeiul articolului 7 din acord, prin faptul că nu a adoptat măsurile necesare pentru a pune în aplicare actul în termenul prevăzut.
               
            
                  2.
               
               
                  Dispune suportarea cheltuielilor de judecată de către Islanda.